Af RitstjórnÞann 5. janúar 2020 Síðast uppfært 5. janúar 2020 „ Ef ég væri Bandaríkjamaður þá væri það mér ráðgáta hvernig hagmunir mínir og míns samfélags tengdust hagsmunum Sádi-Araba , og hvers vegna ég ætti yfirhöfuð að hafa skoðun á ágreiningi súnníta og síta , sem snýst í grunninn um það hvort ráðgjafi Múhameðs eða tengdasonur hafi átt að taka við af honum sem leiðtogi múslima á 7. öld , “ skrifar Guðmundur Andri Thorsson Samfylkingu á Facebook rétt í þessu . „ Ég myndi ekki skilja hvað ég ætti sökótt við Írani eða hvers vegna ég ætti að hafa áhyggjur af valdabrölti þeirra í löndunum fyrir botni Miðjarðarhafs . Ég myndi hins vegar þrýsta á orkuskipti til að þessir olíusalar allir hafi minni áhrif á gang heimsmála og líka til að draga úr útblæstri gróðurhúsalofttegunda . En ég er ekki Bandaríkjamaður . Hins vegar fæ ég að súpa seiðið af uppátækjum Bandaríkjaforseta – og núverandi ríkisstjórn okkar Íslendinga hefur verið að treysta böndin við þetta herveldi , jafnvel búa í haginn fyrir endurkomu ameríska hersins . Það finnst mér hættuspil ; við eigum að fjarlægja okkur bandarískum hagsmunum eins og við mögulega getum , jafnvel að íhuga úrsögn úr Nató meðan Bandaríkjamenn eru þar svo fyrirferðarmiklir , “ skrifar þingmaðurinn .